CELEX: 62013CN0003
Language: hu
Date: 2013-01-03 00:00:00
Title: C-3/13. sz. ügy: A Tartu Ringkonnakohus (Észtország) által 2013. január 3-án benyújtott előzetes döntéshozatal iránti kérelem — AS Baltic Agro kontra Maksu- ja Tolliameti Ida maksu- ja tollikeskus

2.3.2013   
            
            
               HU
            
            
               Az Európai Unió Hivatalos Lapja
            
            
               C 63/14
            
         A Tartu Ringkonnakohus (Észtország) által 2013. január 3-án benyújtott előzetes döntéshozatal iránti kérelem — AS Baltic Agro kontra Maksu- ja Tolliameti Ida maksu- ja tollikeskus
   (C-3/13. sz. ügy)
   2013/C 63/23
   Az eljárás nyelve: észt
   
      A kérdést előterjesztő bíróság
   
   Tartu Ringkonnakohus
   
      Az alapeljárás felei
   
   
      Felperes: AS Baltic Agro
   
      Alperes: Maksu- ja Tolliameti Ida maksu- ja tollikeskus
   
      Az előzetes döntéshozatalra előterjesztett kérdések
   
   
               a)
            
            
               Úgy kell-e értelmezni a 661/2008 tanácsi rendelet (1) 3. cikkének (1) bekezdését, hogy az importőrnek és az első független közösségi vásárlónak minden esetben egy és ugyanazon személynek kell lennie?
            
         
               b)
            
            
               Úgy kell-e értelmezni a 661/2008 tanácsi rendeletnek a 2008/577 bizottsági határozattal (2) összefüggésben értelmezett 3. cikkének (1) bekezdését, hogy dömpingellenes vámmentesség csak annak az első független közösségi vásárlónak biztosítható, aki a bejelentés előtt nem értékesítette tovább a bejelentendő árut?
            
         
               c)
            
            
               Úgy kell-e értelmezni a 2913/92 rendelettel (3) létrehozott Közösségi Vámkódexnek a 2454/93 bizottsági rendelet (4) 251. cikkével és a vámáru-nyilatkozat későbbi módosítására vonatkozó egyéb eljárási rendelkezésekkel összefüggésben értelmezett 66. cikkét, hogy abban az esetben, ha az áru behozatala során a bejelentésben tévesen tüntetik fel a címzettet, lehetővé kell tenni kérelemre a vámáru-nyilatkozatnak az áru kiadását követő érvénytelenítését és a címzettre vonatkozó bejegyzés helyesbítését, ha a címzett helyes feltüntetése esetén a 661/2008 tanácsi rendelet 3. cikkének (1) bekezdése szerinti vámmentességet kellett volna alkalmazni, vagy e körülmények között úgy kell-e értelmezni a 2913/92 tanácsi rendelettel létrehozott Közösségi Vámkódex 220. cikke (2) bekezdésének b) pontját, hogy a vámhatóságok nem végezhetik el az utólagos könyvelésbe vételt?
            
         
               d)
            
            
               Ha a c) kérdésben ismertetett mindkét alternatívára nemleges választ kell adni, összhangban áll-e az Európai Unió Alapjogi Chartájának az Európai Unió működéséről szóló szerződés 28. cikkének (1) bekezdésével és 31. cikkével összefüggésben értelmezett 20. cikkével, ha a 2913/92 tanácsi rendelettel létrehozott Közösségi Vámkódexnek a 2454/93 bizottsági rendelet 251. cikkével és a vámáru-nyilatkozat későbbi módosítására vonatkozó egyéb eljárási rendelkezésekkel összefüggésben értelmezett 66. cikke nem teszi lehetővé kérelemre a vámáru-nyilatkozatnak az áru kiadását követő érvénytelenítését és a címzettre vonatkozó bejegyzés helyesbítését, ha a címzett helyes feltüntetése esetén a 661/2008 tanácsi rendelet 3. cikkének (1) bekezdése szerinti vámmentességet kellett volna alkalmazni?
            
         
      (1)  A 384/96/EK tanácsi rendelet 11. cikkének (2) bekezdése szerinti hatályvesztési felülvizsgálatot és a 11. cikkének (3) bekezdése szerinti részleges időközi felülvizsgálatot követően az Oroszországból származó ammónium-nitrát behozatalára vonatkozó végleges dömpingellenes vám kivetéséről szóló, 2008. július 8-i 661/2008/EK tanácsi rendelet (HL L 185., 1. o.)
   
      (2)  Az Oroszországból és Ukrajnából származó ammónium-nitrát behozatalára vonatkozó dömpingellenes eljárással kapcsolatban vállalt kötelezettségvállalások elfogadásáról szóló, 2008. július 4-i 2008/577/EK bizottsági határozat (HL L 185., 43. o.)
   
      (3)  A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.)
   
      (4)  A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (HL L 253., 1. o.; magyar nyelvű különkiadás 2. fejezet, 10. kötet, 1. o.)